《至正乙巳纪兴十首 其三》
明代·袁华

朱楼临大道，画戟列高门。问是谁人第，疏封两国尊。

任侠若孟谁，养士拟平原。客趿明珠履，宰胹封熊蹯。

长儿尚谁主，中子守名藩。睥睨仇雠报，诛求乡里怨。

一朝被流放，不得窥田园。富贵如浮云，飘散岂常存。

阶有蒿莱长，门无车马喧。鸺鹠鸣废井，鼯鼠上颓垣。

豪华易凋歇，往事那可论。空馀乞墦者，犹是侠王孙。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。